Baru ni sembang dengan Hafsah, anak ketiga saya. Dia baru nak masuk darjah dua tahun ni. Saya cakap, bila dah besar nanti, orang dewasa kena tanggung sendiri perbelanjaan hidup.

Telefon kena beli sendiri, internet kena beli sendiri, bil elektrik kena bayar sendiri, makan minum kena bayar sendiri, semua kena pakai duit sendiri.

Hafsah macam panik. Dia mula bayangkan dia kena cari banyak duit. Terus dia tanya-tanya saya, itu berapa ringgit, ini berapa ringgit, lepas tu dia macam fikir panjang bayangkan banyak dia nak kena bayar. 😂

Tetiba masa tu saya pulak jadi sebak, membayangkan si puteri ni kena cari duit sendiri. 😅

Selagi dikurniakan kemampuan oleh Allah SWT, ayah akan cuba sediakan segalanya untuk anak-anak ayah. Tapi sampai masa, kena juga didik anak ayah berdikari.

Semoga Hafsah & anak-anak ayah nanti dah besar murah & lapang rezekinya dari jalan yang halal lagi bersih. amiin.